Vladimír Fábry

JUDr. Vladimír Fábry (* 23. november 1920, Liptovský Svätý Mikuláš† 18. september 1961, Ndola) bol americký právnik a diplomat slovenského pôvodu.

Pochádzal z rodiny právnika a politika Pavla Fábryho (* 1891† 1959) a jeho manželky Oľgy Viery, rod. Pálkovej (* 1895† ?). Vyštudoval gymnázium a následne absolvoval štúdium práva na Právnickej fakulte Univerzity Komenského v Bratislave. Od roku 1946 pôsobil ako pracovník československej diplomatickej misie pri Organizácii Spojených národov (OSN) v New Yorku. Po komunistickom februárovom prevrate (1948) sa rozhodol zostať v Spojených štátoch, kde požiadal o udelenie štátneho občianstva.

Zahynul pri leteckej nehode, keď ako osobný tajomník sprevádzal generálneho tajomníka OSN Daga Hammarskjölda.

Referencie

Externé odkazy 
 web venovaný pamiatke Vladimíra Fábryho s materiálmi z rodinného archívu Fábryovcov

Osobnosti z Liptovského Mikuláša
Slovenskí právnici
Slovenskí diplomati
Právnici USA
Diplomati USA
Absolventi Právnickej fakulty Univerzity Komenského v Bratislave
Pracovníci Organizácie Spojených národov
Obete leteckých katastrof